Black Film Utarin Trains - गाड़ियों की काली फिल्म उतारीं , Baghpat News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
› Black Film Utarin trains
Baghpat गाड़ियों की काली फिल्म उतारीं {"_id":"58791cce4f1c1b8327ba9ba9","slug":"black-film-utarin-trains","type":"story","status":"publish","title_hn":"\u0917\u093e\u0921\u093c\u093f\u092f\u094b\u0902 \u0915\u0940 \u0915\u093e\u0932\u0940 \u092b\u093f\u0932\u094d\u092e \u0909\u0924\u093e\u0930\u0940\u0902 \u00a0","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
चेकिंग PC: amar ujala
बागपत के बड़ौत में चुनाव आचार संहिता का पालन करते हुए पुलिस ने गाड़ियों के शीशों की काली फिल्में उतरवाई और हूटर जब्त किए। गांव-गांव जाकर पुलिस ने अर्धसैनिक बलों के साथ फ्लैग मार्च निकाला। सीओ कर्मवीर सिंह व कोतवाली प्रभारी मुकेश कुमार के नेतृत्व में नगर के कई स्थानों और औद्योगिक क्षेत्र पुलिस चौकी, बस स्टैंड पुलिस चौकी पर वाहनों की चेकिंग की और वाहनों के शीशों की काली फिल्में उतरवाई और हूटर जब्त किए। कोतवाली प्रभारी ने बताया कि अर्धसैनिक बलों के साथ बावली, छछरपुर, बिजरौल, गूंगाखेड़ी व एक दर्जन गांवों में फ्लैग मार्च किया और लोगों से अपील की गई कि वे विधानसभा चुनाव को शांतिपूर्ण संपन्न कराएं। साथ ही यह चेतावनी भी दी गई कि गड़बड़ी करने वालों से सख्ती से निपटा जाएगा। अभियान चला जमा कराए 300 से अधिक शस्त्र
खेकड़ा। थाना पुलिस ने विधानसभा चुनाव के चलते लाइसेंस धारकों के शस्त्र जमा कराने के लिये विशेष अभियान चलाया। इसमें 455 में से 300 से अधिक शस्त्र थाने पर शुक्रवार की देर शाम तक जमा करा दिये गये। थाना प्रभारी जितेंद्र सिंह यादव ने जानकारी देते हुए बताया कि करीब 50 से अधिक शस्त्र लाइसेंस धारक बाहर अन्य राज्यों में रह रहे हैं। शेष बचे लाइसेंस शस्त्रों को भी दो दिन के अंदर प्रत्येक दशा में जमा करा दिया जायेगा। यदि किसी ने शस्त्र तत्काल जमा नहीं कराया तो शस्त्र निलंबन की प्रक्रिया शुरू कर दी जायेगी। साथ ही 400 से अधिक लोगों को शुक्रवार तक मुचलका पाबंद किया गया है। अन्य संभावित लोगों को भी चिह्नित करने का कार्य जारी है। जो चुनाव प्रक्रिया के दौरान बाधा उत्पन्न कर सकते हैं।
black film utarin trains स्पॉटलाइट